CELEX: 62010TN0073
Language: hu
Date: 2010-02-17 00:00:00
Title: T-73/10. P. sz. ügy: A Közszolgálati Törvényszék F-8/09. sz., Apostolov kontra Bizottság ügyben 2009. december 15-én hozott végzése ellen Apostolov által 2010. február 17-én benyújtott fellebbezés

17.4.2010   
            
            
               HU
            
            
               Az Európai Unió Hivatalos Lapja
            
            
               C 100/63
            
         A Közszolgálati Törvényszék F-8/09. sz., Apostolov kontra Bizottság ügyben 2009. december 15-én hozott végzése ellen Apostolov által 2010. február 17-én benyújtott fellebbezés
   (T-73/10. P. sz. ügy)
   2010/C 100/93
   Az eljárás nyelve: angol
   
      Felek
   
   
      Fellebbező: Svetoslav Apostolov (Saarwellingen, Németország) (képviselő: D. Schneider-Addae-Mensah ügyvéd)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               A Törvényszék helyezze hatályon kívül a Közszolgálati Törvényszék (első tanács) F-8/09. sz. ügyben 2009. december 10-én hozott végzését;
            
         
               —
            
            
               a Törvényszék semmisítse meg az Európai Bizottságnak a 2008. október 23-i levelében szereplő határozatát;
            
         
               —
            
            
               a Törvényszék kötelezze az Európai Bizottságot és szakosított szerveit, elsősorban az Európai Személyzeti Felvételi Hivatalt (EPSO), hogy a fellebbező által a 2007. december 14-i képességteszt 9., 30. és 32. kérdésére adott választ tekintsék helyesnek;
            
         
               —
            
            
               másodlagosan engedélyezzék, hogy a fellebbező újból részt vehessen a képességteszten;
            
         
               —
            
            
               a fenti második, harmadik és negyedik kérelemhez képest másodlagosan a Törvényszék utalja vissza az ügyet a Közszolgálati Törvényszék elé;
            
         
               —
            
            
               a Törvényszék a Bizottságot kötelezze a jelen eljárás és a Közszolgálati Törvényszék előtti eljárás költségeinek viselésére.
            
         
      Jogalapok és fontosabb érvek
   
   Jelen fellebbezésében a fellebbező az Európai Unió Közszolgálati Törvényszékének az F-8/09. sz., Apostolov kontra Bizottság ügyben 2009. december 15-én hozott végzésének hatályon kívül helyezését kéri, amelyben a Közszolgálati Törvényszék mint elfogadhatatlant elutasította a fellebbezőnek a Bizottság 2008. október 21-i határozata megsemmisítése iránti keresetét, amely határozatban az Európai Személyzeti Felvételi Hivatal (EPSO) elutasította a fellebbezőnek a 2008. április 25-i határozattal szembeni panaszát, amely határozatban tájékoztatták a fellebbezőt, hogy az EPSO/CAST27/4/07 érdeklődés jelzésére vonatkozó felhívással összefüggésben szervezett vizsgákon elért eredményei nem elegendőek ahhoz, hogy őt felvegyék a kiválasztott pályázók közé.
   Fellebbezésének alátámasztására a fellebbező lényegében arra hivatkozik, hogy a keresetindításra nyitva álló határidőt illetően a helyzet zavaros volt, emiatt menthető tévedés áll fenn, amely a fellebbező által 2009. július 9-én a Közszolgálati Törvényszék előtt indított keresetet elfogadhatóvá teszi.
   A fellebbező továbbá arra hivatkozik, hogy az EPSO nyilvánvaló értékelési hibát követett el a fellebbező által az EPSO/CAST27/4/07 érdeklődés jelzésére vonatkozó felhívással összefüggésben adott bizonyos válaszainak értékeléskor. A fellebbező továbbá azzal érvel, hogy az EPSO teljes mértékben helytelen eljárást választott a pályázók abból a célból történő vizsgáztatására, hogy megfelelő kiválasztási eljárást biztosítson.